stanford-oval/wikipedia huggingface dataset:
האוונג'רס הסודיים
היסטוריה בדיונית

לאחר אירועי "שלטון אפל" ו"מצור", נורמן אוסבורן הודח מתפקידו וארגון H.A.M.M.E.R החתרני שלו פורק. במאמץ לאחד מחדש את קבוצת האוונג'רס, נשיא ארצות הברית מינה את קפטן סטיב רוג'רס כסוכן ראשי לאכיפת חוק, ולבקשתו ביטל את חוק רישום העל-אנושיים, אשר הצית במקור את מלחמת האזרחים של מארוול. בהמשך, קפטן רוג'רס הקים את האוונג'רס הסודיים כקבוצת גיבורי-על הפועלת תחת מעטה של חשאיות במקביל לקבוצת האוונג'רס המקורית.
הגליונות הראשונים בסדרת הקומיקס מציגים את סגנון העבודה של קבוצת המבצעים המיוחדים, שנוקטת פעולות יזומות לחיסול איומים ומהווה תשובה נגדית לאדוני הרשע של "מועצת הצל", שמונהגת לכאורה בידי מנהל S.H.I.E.L.D ניק פיורי.
דייהטסו דלתא

| --- | --- |

Daihatsu Delta, דור רביעי
 מאפיינים כלליים
 יצרן:  דייהטסו
 שנות ייצור:  1970–2003
 הרכבה:  יפן יפן
 אורך:  3,990 מ"מ (מסחריות, בין השנים 1979-1986)  4,395 מ"מ (מסחריות דגם DELTA WIDE WAGON)
 בסיס גלגלים:  2,195 מ"מ (מסחריות, בין השנים 1979-1986)
 מפרט טכני
 מנוע:  משאיות 4 צילינדרים, 2,977 סמ"ק המפיק 85 כ"ס ב-3,600 סל"ד, יחס דחיסה 21.0:1 (מנוע דיזל) - דור ראשון  4 צילינדרים, 3,168 סמ"ק המפיק 93 כ"ס (מנוע דיזל) - דור ראשון  4 צילינדרים, 3,431 סמ"ק המפיק 91 כ"ס ב-3,500 סל"ד (מנוע דיזל) - דור ראשון מסחריות 4 צילינדרים, 1,290 סמ"ק, מנוע בנזין (בין השנים 1979-1986)  4 צילינדרים, 1,626 סמ"ק, מנוע בנזין (בין השנים 1979-1986)  4 צילינדרים, 1,770 סמ"ק, מנוע בנזין (בין השנים 1979-1986)  4 צילינדרים, 1,812 סמ"ק, מנוע בנזין (בין השנים 1979-1986)  4 צילינדרים, 1,839 סמ"ק, מנוע דיזל (בין השנים 1979-1986)
דייהטסו דלתא (באנגלית: Daihatsu Delta) הם מגוון דגמים הכוללים: משאיות קלות ובינוניות (2-3.5 טון), טנדרים, ומסחריות מתוצרת יצרנית הרכב היפנית דייהטסו אשר יוצרו בין השנים 1970–2003 והתבססו על דגמי "Toyota Dyna" (אנ').
בין השנים 1971-1981 יוצרו טנדרים בשם: "Delta 750" אשר התבססו על דגם "Toyota LiteAce" (אנ').
בין השנים 1976-1992 ו-1996-2001 יוצרו מסחריות בשם: "Delta Wide" אשר התבססו על דגם "Toyota LiteAce" (אנ').
דורות

דור ראשון - יוצר בין השנים 1970–1977.
דור שני - יוצר בין השנים 1977 - 1984.
דור שלישי - יוצר בין השנים 1984 - 1995.
דור רביעי - יוצר בין השנים 1995 - 1999.
דור חמישי - יוצר בין השנים 1999 - 2003.
דורות > סדרות טנדרים "דייהטסו דלתא 750"

סדרה ראשונה (D10 series) יוצרה בין השנים 1971-1979.
סדרה שנייה (D20 series) יוצרה בין השנים 1979 - 1981.
דורות > סדרות מסחריות "Delta Wide"

סדרה ראשונה (B10 series) - יוצרה בין השנים 1976–1982.
סדרה שנייה (B20 series) - יוצרה בין השנים 1982–1992.
סדרה שלישית (R40/R50 series) - יוצרה בין השנים 1996–2001.
תמונות

"דייהטסו דלתא", שנת 1971 - דור ראשון
"דייהטסו דלתא", שנת 1981 - דור שני
"דייהטסו דלתא", שנת 1999 - דור שלישי
"דייהטסו דלתא" - דור חמישי
"דייהטסו דלתא" - מסחרית
"דייהטסו דלתא" - מסחרית
"דייהטסו דלתא" - מסחרית
"דייהטסו דלתא" - מסחרית
ראו גם

דייהטסו
הערות שוליים

↑  דייהטסו תחזור לשדה המכוניות trove.nla.gov.au/newspaper/article
↑  "דייהטסו דלתא" - טנדרים beforward.jp/stocklist/make
↑  "דייהטסו דלתא" מסחריות goo-net-exchange.com/catalog/DAIHATSU__DELTA
דלדל

דלדל אצל מרבו אפריקני.
דלדל של איגואנה ירוקה.
תיש עם דלדל מתחת הזקן
דַלְדַל או דלדול עור (באנגלית: wattle) הוא ספיח עור בשרני המצוי באזור הראש-צוואר במיני עופות רבים ובכמה מיני יונקים.
אנטומיה ומאפיינים

הדלדל מכיל רקמת חיבור, תאי עצב, כלי דם, רקמת שריר וסחוס.
בעופות הדלדל נפוץ מאוד מתחת למקור אך עשוי להופיע גם מעל המקור וסביבו, על האוזניים, בסמוך לעיניים, ולהשתלשל לעיתים עד החזה. בעופות בעלי כרבולת, הדלדל עשוי להתמזג עם הכרבולת המצויה בקצה הראש, כך ששניהם נפגשים באזור המקור. אצל כמה עופות הדלדל מכוסה בנוצות בחלקו. דלדל בעל מאסה גדולה מכונה באנגלית בשם dewlap (קפל עור).
בין העופות ישנם מינים רבים בעלי דלדל  בצורה, צבע ואורך משתנה. הידועים ביותר הם מיני התרנגולאים ובמיוחד תרנגול הודו ותרנגול הבית שבעלי איבר מדולדל ארוך יותר ממקורם הגולש עד לחזה. גם הקזוארים מגינאה החדשה בעלי איבר מרשים בצבעי אדום-כחול וצהוב וכמותם גם עופות כמו מרבו אפריקני ועגור כרבלתי. כמה ציפורי שיר בעלי נוצות מפוארות הם בעלי דלדל הנוטף ממקורם כמו הפעמונית, בני משפחת הדבלולניים ודבלולי עיניים, כמה עדניים, זרזיר מדובלל ועוד זרזיריים, כמה חופמיים, יקאנות. ישנם גם מספר זוחלים בעלי דלדל כמו האיגואנה או הכוחיים.
דלדל באזור הצוואר מצוי אף במיני יונקים מעטים, ואף בכמה זנים של חיות מבויתות כגון חזירים מגזע קוני-קוני ועזים.
תפקיד

בעופות רבים הדלדל הוא סמן מין משני - הוא תלוי זוויג, ובולט וגדול יותר בפרטים ממין זכר, וסירוס עשוי לעצור את התפתחותו.
בעופות הדלדל של הזכר משמש להרשמת הנקבות בעונת הרבייה - ככל שהדלדל צבעוני וגדול יותר כך הזכר אטרקטיבי יותר. דלדל גדול הוא אינדיקציה לבריאות, כוח ופוריות, שכן הוא מעיד על רמות טסטוסטרון גבוהות, תזונה טובה ויכולת שרידות גבוהה.
גם לדלדל בנקבות עשוי להיות תפקיד במשיכת הזכר, ואף אצלן הוא עשוי להיות אינדיקציה לבריאות ופוריות.
גסטה דנורום

| --- | --- |

 מידע כללי
 מאת:  סקסו גרמטיקוס 
 שפת המקור:  לטינית 
 סוגה:  כרוניקה 
 הוצאה
 תאריך הוצאה:  המאה ה־12 
 
גסטה דנורום (בלטינית: Gesta Danorum, "מעשי הדנים") היא כרוניקה בת 16 חלקים מאת המלומד הדני סקסו גרמטיקוס שנתחברה בתחילת המאה ה-13. זהו המקור החשוב ביותר להכרת מסורותיה ותולדותיה הקדומות של דנמרק.
את החיבור הזמין הארכיבישוף אבסלון מלונד (Absalon), והוא נכתב בלטינית. סקסו עסק בו בארבעה נושאים, אשר לכל אחד מהם הקדיש ארבעה חלקים: הנושא הראשון מוקדש לתיאורם של הדנים ולתולדות ארצו מן הימים האגדתיים עד הולדת ישו. הנושא השני דן בהתנצרות. הנושא השלישי סוקר את תולדותיה של דנמרק עד להתעצמותה של העיר לונד כמטרופולין. הנושא הרביעי מתאר את המשך האירועים ההיסטוריים עד שנת 1187. חלקים 1-9 מכילים סיפורים מיתיים ואגדות לרוב, ובהם המקור לסיפורו של המלט, שהגיע לידי שייקספיר, כפי הנראה באמצעותם של המלקט הצרפתי פרנסואה דה בלפורה ושל המחזאי האנגלי תומאס קיד. ערכם של ספרים 14-16 הוא בשפע העובדות ההיסטוריות מתקופתו של סקסו ומזמנים שקדמו לו.
דווין בוקר

דווין ארמני בוקר (באנגלית: Devin Armani Booker; נולד ב-30 באוקטובר 1996) הוא כדורסלן אמריקאי המשחק בעמדת הקלע, בקבוצת פיניקס סאנס מליגת ה-NBA ובנבחרת ארצות הברית.
ביוגרפיה וקריירת מכללות

בוקר נולד בגראנד רפידס שבמישיגן. אביו מלווין בוקר (אנ') היה כדורסלן ב-NBA ובקבוצות שונות באירופה. בשנה השנייה של התיכון עבר בוקר ממישיגן למיסיסיפי. הוא למד ושיחק בנבחרת התיכון בו שימש אביו כעוזר מאמן. ב-2014 נבחר להשתתף במשחק מקדונלד'ס אול-אמריקן, המרכז את כוכבי התיכונים ברחבי ארצות הברית.
בשנת 2014 הוא בחר לשחק באוניברסיטת קנטקי, בה שיחק בין השאר לצד קארל-אנתוני טאונס, וילי קאולי-סטיין וטריי ליילס. קנטקי דורגה ראשונה בתום העונה הסדירה והפסידה בפיינל פור של טורניר אליפות המכללות בכדורסל לאוניברסיטת ויסקונסין. בוקר שיחק כמחליף לאורך העונה, זכה בפרס השחקן השישי המצטיין ונבחר לחמישייה השנייה של ליגת ה-SEC. הוא רשם במהלך העונה ממוצע של 10 נקודות למשחק. בתום העונה בחר להעמיד עצמו לבחירה בדראפט ה-NBA.
קריירה מקצועית

בוקר נבחר במקום ה-13 של דראפט ה-NBA‏ 2015, על ידי פיניקס סאנס, וכחודשיים לאחר פתיחת העונה תפס מקום בחמישייה הפותחת של פיניקס. בפברואר 2016 הוא נבחר להשתתף במשחק הכוכבים העולים. את העונה סיים עם ממוצע של 13.8 למשחק, הרביעי מבין שחקני השנה הראשונה בליגה, ונבחר לחמישיית הרוקיז של העונה ב-NBA.
במהלך עונתו השנייה, ב-24 במרץ 2017, קלע 70 נקודות בהפסד קבוצתו לבוסטון סלטיקס. בכך היה לשחקן הצעיר ביותר אי פעם שקולע 70 נקודות ומעלה במשחק, והשישי בתולדות ה-NBA. את אותה עונה סיים כקלע המוביל של קבוצתו, עם ממוצע של 22.1 נקודות למשחק.
בעונת 2017/2018 החמיץ 28 משחקים בשל פציעות שונות, וב-54 המשחקים בהם שותף רשם ממוצעים של 24.9 נקודות ו-4.7 אסיסטים למשחק. במהלך סוף-שבוע האולסטאר 2018 קבע בוקר שיא NBA של 28 נקודות בתחרות השלשות, שבה גם ניצח.
ביולי 2018 חתם על הארכת חוזה ל-5 עונות נוספות בפיניקס, החל מעונת 2019/2020, בסך כ-158 מיליון דולר. ב-25 במרץ 2019 קלע 59 נקודות בהפסד קבוצתו מול יוטה ג'אז, ובשני המשחקים העוקבים קלע 50 נקודות (מול וושינגטון ויזארדס) ו-48 נקודות (מול ממפיס גריזליס), בהתאמה. את עונת 2018/2019 סיים בוקר כקלע השביעי בטיבו בליגה, עם 26.6 נקודות בממוצע למשחק.
בעונת 2019/2020 נבחר בוקר לראשונה למשחק האולסטאר של ה-NBA, במקומו של דמיאן לילארד שנפצע. באותה עונה רשמו הסאנס את מאזן הניצחונות הטוב ביותר מאז הגעתו של בוקר, 34–39, אולם נותרו פעם נוספת מחוץ לפלייאוף ה-NBA.
בעונת 2020/2021 צירפה פיניקס סאנס את הרכז הוותיק כריס פול לקבוצה. בוקר, בשילוב עם כריס פול הובילו את פיניקס למאזן השני בטיבו במערב, שניים רק ליוטה ג'אז. במהלך פלייאוף הNBA של אותה השנה התמודדה הסאנס נגד הלוס אנג'לס לייקרס, דנבר נאגטס ולוס אנג'לס קליפרס, ועלתה לראשונה מזה 28 שנה לגמר ה-NBA, שם הפסידה למילווקי באקס בתוצאה 4-2. למרות ההפסד הציג בוקר יכולת אישית נהדרת במהלך הפלייאוף, מה שקיבע את מעמדו ככוכב על ב-NBA.
נבחרת לאומית

בוקר היה חבר בנבחרת ארצות הברית שזכתה במדליית הזהב באולימפיאדת טוקיו (2020) ובאולימפיאדת פריז (2024).
חיים אישיים

בוקר יצא עם דוגמנית העל קנדל ג'נר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | פיניקס | 76 | 51 | 27.7 | 0.423 | 0.343 | 0.840 | 2.5 | 2.6 | 0.6 | 0.3 | 13.8 |
| 2016/2017 | פיניקס | 78 | 78 | 35.0 | 0.423 | 0.363 | 0.832 | 3.2 | 3.4 | 0.9 | 0.3 | 22.1 |
| 2017/2018 | פיניקס | 54 | 54 | 34.5 | 0.432 | 0.383 | 0.878 | 4.5 | 4.7 | 0.9 | 0.3 | 24.9 |
| 2018/2019 | פיניקס | 64 | 64 | 35.0 | 0.467 | 0.326 | 0.866 | 4.1 | 6.8 | 0.9 | 0.2 | 26.6 |
| 2019/2020 | פיניקס | 70 | 70 | 35.9 | 0.489 | 0.354 | 0.919 | 4.2 | 6.5 | 0.7 | 0.3 | 26.6 |
| 2020/2021 | פיניקס | 67 | 67 | 33.9 | 0.484 | 0.340 | 0.867 | 4.2 | 4.3 | 0.8 | 0.2 | 25.6 |
| 2021/2022 | פיניקס | 68 | 68 | 34.5 | 0.466 | 0.383 | 0.868 | 5.0 | 4.8 | 1.1 | 0.4 | 26.8 |
| 2022/2023 | פיניקס | 53 | 53 | 34.6 | 0.494 | 0.351 | 0.855 | 4.5 | 5.5 | 1.0 | 0.3 | 27.8 |
| קריירה |  | 530 | 505 | 33.8 | 0.461 | 0.356 | 0.868 | 4.0 | 4.8 | 0.8 | 0.3 | 23.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | פיניקס | 22 | 22 | 40.4 | 0.447 | 0.321 | 0.905 | 5.6 | 4.5 | 0.8 | 0.2 | 27.3 |
| 2021/2022 | פיניקס | 10 | 10 | 36.6 | 0.451 | 0.431 | 0.887 | 4.8 | 4.4 | 0.5 | 0.4 | 23.3 |
| 2022/2023 | פיניקס | 11 | 11 | 41.7 | 0.585 | 0.508 | 0.866 | 4.8 | 7.2 | 1.7 | 0.8 | 33.7 |
| קריירה |  | 43 | 43 | 39.9 | 0.485 | 0.392 | 0.891 | 5.2 | 5.2 | 1.0 | 0.4 | 28.0 |
הערות שוליים

↑  מערכת וואלה! ספורט‏, דווין בוקר קלע 70 נקודות, אבל פיניקס הפסידה לבוסטון 130:120, באתר וואלה, 25 במרץ 2017
↑  מערכת וואלה! ספורט‏, דונובן מיטשל זכה בתחרות ההטבעות, דווין בוקר בתחרות השלשות, באתר וואלה, 18 בפברואר 2018
↑  בוקר מסכם על הארכת חוזה בפיניקס, באתר ESPN,‏ 8 ביולי 2018
↑  בוקר עשה היסטוריה עם 59 נקודות מול יוטה, באתר הסאנס, 25 במרץ 2019
↑  סיכום המשחק בין פיניקס לוושינגטון, באתר ESPN,‏ 28 במרץ 2019
↑  סיכום המשחק בין פיניקס לממפיס, באתר ESPN,‏ 31 במרץ 2019
↑  ynet ספורט, דווין בוקר יחליף את דמיאן לילארד באולסטאר, באתר ynet, 13 בפברואר 2020
↑  נדב צנציפר, פריז, בפעם החמישית ברציפות: ארה"ב זכתה בזהב האולימפי בכדורסל, באתר ynet, 10 באוגוסט 2024
| נבחרת ארצות הברית – האלופה האולימפית - טוקיו (2020) |
| --- | --- | --- |
|  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' |  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' | ארצות הברית |
| נבחרת ארצות הברית – האלופה האולימפית - פריז (2024) |
| --- | --- | --- |
|  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר |  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר | ארצות הברית |
דין פריס

| --- | --- |
אין תמונה חופשית
 לידה:  1997 (בן 27 בערך)
 מידע כללי
 מדינה:  ארצות הברית ארצות הברית
 ספורט
 ענף ספורט:  שחייה
 תת-ענף:  חופשי, גב
 מועדון:  אוניברסיטת הרווארד
 
דין פריס (באנגלית: Dean Farris; נולד בשנת 1997) הוא שחיין אמריקאי, אלוף המכללות במשחה ל-100 יארד חופשי (2019) ובמשחה ל-100 יארד גב (2019) ושיאן העולם (2019) במשחה ל-200 יארד חופשי.
ביוגרפיה

פריס גדל באטלנטה, ג'ורג'יה והתאמן בהדרכתו של מייק נורמנט. הוא לומד ושוחה באוניברסיטת הרווארד.
ביוגרפיה > 2017

באליפות המכללות שנערכה באינדיאנפוליס טקסס בסוף מרץ 2017 סיים פריס רביעי במשחה ל-200 יארד חופשי 1:32.25 דקות. נוסף לכך, הוא סיים במקום 14 במשחה ל-200 יארד גב בתוצאה של 1:40.89 דקות
ביוגרפיה > 2018

באליפות המכללות שנערכה במינסוטה מיניאפוליס בסוף מרץ 2018 קבע פריס במשחה ל-200 יארד חופשי, כשחיין ראשון במשחה שליחים 4x200 יארד חופשי, שיא אישי חדש של 1:30.55 דקות. במשחה ל-200 יארד חופשי הוא סיים שישי בתוצאה של 1:32.12 דקות. נוסף לכך, הוא סיים במקום שביעי במשחה ל-200 יארד גב בתוצאה של 1:40.37 דקות.
באליפות ארצות הברית שנערכה באירוויין, קליפורניה בסוף יולי אותה שנה הוא סיים במקום שישי במשחה ל-100 מטר גב בתוצאה של 54.21 שניות, במקום 14 במשחה ל-50 מטר גב בתוצאה של 25.84 שניות, במקום 14 במשחה ל-50 מטר חופשי בתוצאה של 22.62 שניות, במקום 16 במשחה ל-100 מטר חופשי בתוצאה של 49.08 שניות ובמקום 17 במשחה ל-200 מטר חופשי בתוצאה של 1:48.27 דקות.
ביוגרפיה > 2019

באליפות המכללות שנערכה באוסטין טקסס בסוף מרץ 2019 זכה פריס בשתי מדליות זהב, במחשהל-100 יארד חופשי בתוצאה של 40.80 שניות, התוצאה השלישית בטיבה בהיסטוריה אחרי קיילב דרסל (39.90 שניות) וולדימיר מורוזוב (40.76 שניות) ובמשחה ל-100 יארד גב בתוצאה של 43.66 שניות, התוצאה השנייה בטיבה בהיסטוריה אחרי שיא העולם של ראיין מרפי (43.49 שניות). הוא קבע ביום הראשון של האליפות במשחה ל-200 יארד חופשי, כשחיין ראשון במשחה שליחים 4x200 יארד חופשי, שיא עולם חדש של 1:29.15 דקות, שיפור לשיאו בן השנה של טאונלי האס (1:29.50 דקות). נוסף לכך, האו סיים במקום שישי במשחה ל-50 יארד חופשי בתוצאה של 19.02 שניות. בשלב המוקדמות הוא קבע תוצאה של 18.92 שניות.
שיאים אישיים > בריכה אולימפית

50 מטר חופשי: 22.62 שניות (2018)
100 מטר חופשי: 48.52 שניות (2018)
200 מטר חופשי: 1:47.94 דקות (2018)
50 מטר גב: 25.70 שניות (2018)
100 מטר גב: 54.21 שניות (2018)
200 מטר גב: 2:02.91 דקות (2018)
שיאים אישיים > בריכת 25 יארד

50 יארד חופשי: 18.92 שניות (2019)
100 יארד חופשי: 40.80 שניות (2019)
200 יארד חופשי: 1:29.15 דקות (2019) שיא עולם
100 יארד גב: 43.66 שניות (2019)
200 יארד גב: 1:38.99 דקות (2018)
הערות שוליים

↑  Sutherland, James, "Dean Farris Shatters American, NCAA Records in 200 Freestlye-1:29.15", Swimswam, March 27, 2019 (באנגלית)
דימתיל מתילפוספונט

| --- | --- |
 
 כתיב כימי:  C₃H₉O₃P 
 מספר CAS:  756-79-6
 
דימתיל מתילפוספונט
מבנה תלת־ממדי של דימתיל מתילפוספונט
דימתיל מתילפוספונט (Dimethyl methylphosphonate, באנגלית: methylphosphonic acid dimethyl ester; ובקיצור: DMMP), הוא נוזל חסר צבע שנוסחתו הכימית C3H9O3P. נוסחת המבנה שלו: CH3PO(OCH3)2. נקודת ההתכה שלו היא 50°C- ונקודת הרתיחה שלו היא 181°C. חומר זה הוא חומר דליק. במגע עם מים עובר החומר הידרוליזה באיטיות. מספר ה-CAS שלו [756-79-6].
שימושו המסחרי העיקרי של הדימתיל מתילפוספונט הוא כחומר מעכב בעירה. שימושים מסחריים אחרים של החומר הם כתוסף הצתה מוקדמת לבנזין, מונע קצף, פלסטיסייזר, מייצב, חומר אנטי סטטי, ותוסף לממסים ולנוזלים הידראוליים עם טמפרטורה נמוכה. החומר יכול לשמש כזרז וכמגיב בסינתזה אורגנית, מאחר שהוא יכול ליצור יליד מגיב מאוד. הייצור השנתי של החומר בארצות הברית נע בין 91,000 ל-910,000 קילוגרם.
דימתיל מתילפוספונט אינו מסווג כרעל, אך הוא מזיק אם נשאף, נבלע או נספג דרך העור; על פי אמנת הנשק הכימי מסווג החומר כ-schedule 2 chemical והוא משמש בסינתזה של גז העצבים סארין. הוא יכול לשמש כמדמה לתרגולי הכשרת סארין ולכיול גלאים. הוא חשוד כחומר מסרטן.
דימתיל מתילפוספונט נודע בשמות רבים נוספים:
dimethoxymethyl phosphine oxide
dimethyl methanephosphonate
dimethyl methyl phosphonate
Fran TF 2000
Fyron DMMP
Metaran
NSC 62240
O,O-dimethyl methylphosphonate
Reoflam DMMP
ב-4 באוקטובר 1992, כ-190 ליטר של דימתיל מתילפוספונט, יחד עם חומרים אחרים, השתחררו בהתרסקות טיסת אל על 1862 בביילמר, אמסטרדם.
הערות שוליים

↑  Dimethyl methylphosphonate, webbook.nist.gov (באנגלית)
דיוויזיית המילואים ה-49 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  25 בספטמבר 1914 – 19 בדצמבר 1918 (4 שנים)
 מלחמות:  מלחמת העולם הראשונה
 פיקוד
 מפקדים
דיוויזיית המילואים ה-49 (בגרמנית: 49. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה בספטמבר 1914 ואורגנה במהלך החודש הבא, והגיעה לקו באמצע אוקטובר. היא הייתה חלק מהגל הראשון של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-43 עד ה-54. הדיוויזיה הייתה בתחילה חלק מקורפוס המילואים ה-25. הדיוויזיה גויסה בתחילה באזור הצבאי החמישי, שכלל את פרובינציית פוזן וחלק גדול משלזיה התחתונה בפרובינציית שלזיה, ולאחר מכן קיבלה תגבורות מהמחוז הצבאי הרביעי, שכלל את פרובינציית סקסוניה, דוכסות אנהלט וכמה ממדינות תורינגיה.
דיוויזיית המילואים ה-49 לחמה בתחילה בחזית המזרחית, ונכנסה לקו באמצע אוקטובר. היא נלחמה בקרב לודז' בנובמבר-דצמבר 1914 ולאחר מכן בילתה את רוב התקופה עד אמצע 1915 בלחימה לאורך נהרות ראוקה ובזורה. ביולי ובאוגוסט 1915 היא נלחמה בקרב על ורשה ולאחר מכן השתתפה בקרבות ההמשך כאשר הכוחות הגרמניים הדפו את הרוסים בחזרה לקו לאורך הנהרות שחרה וסרבץ'. הדיוויזיה נשארה על קו שחרה/סרבץ' עד אוגוסט 1916. לאחר מכן לחמה הדיוויזיה באזורים שונים של הקו, כולל בקרפטים, עד ינואר 1917, אז הועברה לחזית המערבית. בשנת 1917, היא נלחמה בקרב אראס, קרב פשנדל, וקרב קמברה. היא נשארה בקו באזור פלנדריה עד סוף המלחמה. הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה.
ב-1917, המודיעין של בעלות הברית העריך את הדיוויזיה כדיוויזיה טובה. בשנת 1918 היא דורגה כדיוויזיה מדרג שני.
מפקדים

גנרל חיל הרגלים אלפרד פון בריזן (25 בספטמבר 1914 – 11 בנובמבר 1914)
גנרל-לויטננט אנטון פון תיזנהאוזן (12 בנובמבר 1914 – 21 בנובמבר 1914)
גנרל-לויטננט פרדיננד וינקר פון דאנקנשווייל (22 בנובמבר 1914 – 23 בנובמבר 1914)
גנרל-לויטננט אנטון פון תיזנהאוזן (23 בנובמבר 1914 – 24 בנובמבר 1914)
גנרל-מיור ויקטור האנדורף (25 בנובמבר 1914 – 3 בספטמבר 1915)
גנרל חיל הפרשים פרידריך פון ברנהרדי (4 בספטמבר 1915 – 30 בספטמבר 1916)
גנרל-מיור אויגן ריטר פון צלנר (1 באוקטובר 1916 – 17 בינואר 1917)
גנרל-מיור פריץ פון אונגר (1 בינואר 1917 – 14 בינואר 1918)
גנרל-מיור אוסקר צאנקה (15 בינואר 1918 – 8 במרץ 1918)
גנרל-מיור ארנסט פון אוכטריץ אונד שטיינקירך (9 במרץ 1918 – 19 בדצמבר 1918)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

1 2  49. Reserve-Division (Chronik 1914-1918)
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 485-488.
רגימנט המילואים ה-226, 12.11.1914
דימתיל אתר

| --- | --- |
 
 שם סיסטמטי:  Methoxymethane
 שמות נוספים:  Demeon Dimethyl oxide Dymel A Methyl ether Mether Wood ether
 כתיב כימי:  C₂H₆O 
 מסה מולרית:  46.07 גרם/מול
 מראה:  גז שקוף
 מספר CAS:  115-10-6
 צפיפות:  0.735 גרם לסמ"ק (כנוזל ב 25°C-) גרם/סמ"ק
 מצב צבירה:  גז
 מסיסות:  70.1 גרם לליטר
 טמפרטורת היתוך:  -141 °C   132.15 K
 טמפרטורת רתיחה:  -24 °C   249.15 K
 נקודת הבזק:  -41 °C   232.15 K
 
די מתיל אתר
דימתיל אתר (Dimethyl ether) הוא תרכובת אורגנית שנוסחתה C2H6O, זהו האתר הפשוט ביותר והוא איזומר של אתנול. די מתיל אתר הוא גז שקוף המשמש חומר גלם לייצור כימיקלים אחרים וכגז דחף לתרסיסים.
ייצור

החומר מיוצר באמצעות תגובת דה-הידרציה של מתנול
\mathrm {2CH_{3}OH\ \longrightarrow \ CH_{3}OCH_{3}\ +\ H_{2}O}
יישומים

היישום העיקרי בדימתיל אתר הוא ייצור דימתיל סולפט המשמש למתילציה של פנולים, אמינים ותיאולים בתגובה:
\mathrm {CH_{3}OCH_{3}\ +\ SO_{3}\longrightarrow \ (CH_{3})_{2}SO_{4}}
מפיקים חומצת חומץ מ די מתיל אתר בתגובה
\mathrm {CH_{3}OCH_{3}+2CO+H_{2}O\ \longrightarrow \ 2CH_{3}COOH}
די מתיל אתר יכול לשמש כתחליף לפרופאן כגז פחמימני מעובה ליישומים כחומר דלק בבית ובתעשייה.
דווין

ערך זה עוסק בעיירה בבולגריה. אם התכוונתם לטירה בסלובקיה, ראו .
| --- | --- |
מראה העיר דווין
מראה העיר דווין
 מדינה:  בולגריה בולגריה
 מחוז:  סמוליאן
 חבל ארץ:  הרי רודופי
 ראש העיר:  זדראווקו ואסילב
 תאריך ייסוד:  1878
 שטח:  134.83 קמ"ר
 גובה:  715 מטרים
 אוכלוסייה:  ‏
  ‑ בעיר:  6,531 (15 במרץ 2024)
 קואורדינטות:  41°44′N 24°24′E﻿ / ﻿41.733°N 24.400°E﻿ / 41.733; 24.400
 אזור זמן:  UTC +2
 http://www.devin.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור דווין(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור דווין(למפת מחוז סמוליאן רגילה) סמוליאן זלאטוגרד מאדאן צ'פלארה פלובדיב קרדז'אלי יוון בלגו. פאזארדז'יקדווין(למפת מחוז סמוליאן מוגדלת) סמוליאן זלאטוגרד מאדאן צ'פלארה פלובדיב קרדז'אלי יוון בלגו. פאזארדז'יקדווין  he tabBackground:;tabBorder:#aaa;defaultTab:0;
דווין (בבולגרית: Девин) היא עיירה ורשות מקומית במרכז דרומה של בולגריה, השלישית בגודלה במחוז סמוליאן, השוכנת על הרכס המרכזי של הרודופי, 220 קילומטרים דרומית מזרחית מהבירה סופיה ו-45 קילומטרים מבירת המחוז סמוליאן.
היסטוריה

היישוב נוסד לאחר המלחמה העות'מאנית-רוסית (1877–1878) במסגרת רפובליקת טאמאראש, שכללה אזור שיושב ברובו על ידי מוסלמים והנהגתו הכריזה על אוטונומיה, מתוך התנגדותה לסיכומי קונגרס ברלין ובראשם הקמת המחוז העות'מאני האוטונומי רומליה המזרחית. חבל אוטונומי זה לא זכה להכרה על ידי המעצמות האירופיות. בספטמבר 1885 הכריז באופן חד צדדי אלכסנדר בטנברג, נסיך בולגריה, על איחוד בין רומליה המזרחית לנסיכות בולגריה וצבא הנסיכות השתלט על חבל טאמאראש.
כפועל יוצא מהאיחוד החד צדדי פרצה מלחמת בולגריה–סרביה (1885) ולאחריה הועבר היישוב לחזקת העות'מאנים מתוקף הסכם בוקרשט (1886). באוקטובר 1912, במהלך מלחמת הבלקן הראשונה כבשו הבולגרים את האזור ומאז נותר היישוב בחזקתם.
כלכלה

דווין ממוקמת באזור חקלאי והגידולים המרכזיים הם תפוחי אדמה ופטריות. כמו כן מגדלים צאן ובקר לתעשיות החלב והבשר. בשטח הרשות המקומית קיים מפעל לשיווק מים מינרליים תחת שם המותג דווין. חלק נכבד מהתוצר המקומי הגולמי מגיע מענף התיירות. באזור דווין מעיינות חמים ומרחצאות ספא המושכים אליהם תיירים.
גאוגרפיה ואקלים

העיירה ממוקמת על הרכס המרכזי של הרודופי, בגובה ממוצע שנע בין 684 ל-800 מטרים מעל פני הים. תוואי הנהר דווינסקה עובר דרך העיירה. בדווין שורר אקלים ממוזג והטמפרטורה השנתית הממוצעת נעה מ-4oc בחלקה העליון ועד 10oc בחלקה התחתון. ערכי הקיצון המרביים נעים ממינוס 10oc בינואר ועד 30oc ביולי.
גסוזאורוס

| גסוזאורוס |
| --- | --- |
  שלד של גסוזאורוס והשוואה לאדם
תקופה
יורה תיכון 171.6–161.2 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: גסוזאורוס
מינים
 Gasosaurus constructus
שם מדעי
 Gasosaurus

גסוזאורוס (שם מדעי: Gasosaurus; מילולית: "לטאת גז") הוא סוג של דינוזאור טורף מקבוצת התרופודים אשר חי באסיה באמצע היורה לפני 171.6-162.1 מיליון שנה. מאובניו נמצאו במחוז סצ'ואן שבמערב סין. מקור שמו הוא על חברת הבנזין שגילתה את מאובניו כשבנו מעליה מתקן גז וחשפו מאובני עצמות שונות כמו עצמות ירכיים וגפיים אך חסרי גולגולת. חוקרים שהגיעו לחקור קבעו שמדובר על מין חדש מקבוצת הטטנורים.
מאפיינים

הגסוזאורוס הגיע לאורך 3.5-4 מטר ולמשקל 150 ק"ג. מדידות חדישות מעריכות שהגיע למשקל 400 ק"ג במקום. הוא היה בעל זרועות קצרות והיה די נמוך. לא ברור איך נראה הראש כיוון שלא נמצאה גולגולת.
בעבר סברו שדינוזאור זה היה קרוב של המגלוזאורים ובהמשך עבר לקבוצת הקרנוזאוריה, בה האלוזאורוס. כיום מעריכים שהוא היה קרובו של הקאיג'יאנגוזאורוס ושל טטנורים פרימיטיביים נוספים.
איור אפשרי של גסוזאורוס
דריל זאנוק

| --- | --- |

 לידה:  5 בספטמבר 1902 ואהו, ארצות הברית 
 פטירה:  22 בדצמבר 1979 (בגיל 77) פאלם ספרינגס, ארצות הברית 
 מקום קבורה:  בית הקברות ווסטווד וילג' 
 שם במה:  Gregory Rogers 
 מדינה:  ארצות הברית 
 תקופת הפעילות:  מ-1922 
 בן או בת זוג:  וירג'יניה פוקס (1924–1979) 
 צאצאים:  ריצ'רד ד. זאנוק 
 פרסים והוקרה:  פרס הזיכרון על שם אירווינג ת'אלברג (1938, 1945, 1951)  פרס דוד די דונטלו (1963)  גלובוס הזהב על שם ססיל ב. דה-מיל (1954)  כוכב בשדרת הכוכבים בהוליווד 
 פרופיל ב-IMDb
 
דריל פרנסיס זאנוק (באנגלית: Darryl Francis Zanuck;‏ 5 בספטמבר 1902 – 22 בדצמבר 1979) היה מפיק קולנוע אמריקאי, מנהל ומייסד אולפני פוקס המאה ה-20, זוכה שלושה פרסי אוסקר (ומועמד לאחד-עשר נוספים) ודמות מרכזית בהוליווד במשך חמישה עשורים בשיא "תור הזהב של האולפנים הגדולים".